
            Nr.23/107/2006
BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru ratificarea Acordului privind aderarea Republicii Macedonia la Acordul Central European de Comerţ Liber (C.E.F.T.A) „Cracovia 21 decembrie 1992”, semnat la Skopje la 27 februarie 2006, trimis spre dezbatere în fond cu adresa nr.P.L.X 473 din 22 mai 2006, înregistrată sub nr.23/107 din 23 mai 2006.



În raport de obiectul de reglementare şi conţinutul lui, proiectul de lege face parte din categoria legilor ordinare. 



Potrivit prevederilor Constituţiei României, republicată, şi a Regulamentului Camerei Deputaţilor, republicat, Camera Deputaţilor este prima Cameră sesizată.

PREŞEDINTE,

Dan Ioan Popescu

                    Nr.23/107/2006

RAPORT

asupra proiectului de Lege pentru ratificarea Acordului privind aderarea Republicii Macedonia la Acordul Central European de Comerţ Liber (C.E.F.T.A) „Cracovia 21 decembrie 1992”, semnat la Skopje

 la 27 februarie 2006



În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere în fond, cu proiectul de Lege pentru ratificarea Acordului privind aderarea Republicii Macedonia la Acordul Central European de Comerţ Liber (C.E.F.T.A) „Cracovia 21 decembrie 1992”, semnat la Skopje la 27 februarie 2006, trimis spre dezbatere în fond cu adresa nr.P.L.X 473 din 22 mai 2006, înregistrată sub nr.23/107 din 23 mai 2006.



Potrivit prevederilor art.75 din Constituţia României, republicată, şi a art.92 din Regulamentul Camerei Deputaţilor, republicat, Camera Deputaţilor este prima Cameră sesizată în cazul acestui proiect de lege.


Consiliul Legislativ, cu adresa nr.557/18.04.2006, a avizat favorabil proiectul de lege cu unele observaţii şi propuneri pe care iniţiatorul şi le-a însuşit.


Comisia pentru politică externă, cu avizul nr.33/P.L.X 473 din 25 mai, a avizat favorabil proiectul de lege în forma adoptată de iniţiator.


Comisia pentru buget, finanţe şi bănci a avizat favorabil proiectul de lege în forma adoptată de iniţiator.


Comisia pentru agricultură, silvicultură, industrie alimentară şi servicii specifice a avizat favorabil proiectul de lege în forma adoptată de iniţiator.



Proiectul de lege supus dezbaterii are ca obiect de reglementare ratificarea Acordului privind aderarea Republicii Macedonia la Acordul Central European de Comerţ Liber (C.E.F.T.A), semnat la Skopje, la 27 februarie 2006.



Acordul prevede că această ţară va accepta toate prevederile acordului de bază, inclusiv amendamentele şi modificările care au intervenit până în prezent. Textul acestuia este similar cu cel al Acordurilor de aderare ale României, Bulgariei şi respectiv Croaţiei, la C.E.F.T.A.



Astfel, în ceea ce priveşte comerţul cu produsele industriale dintre România şi Republica Macedonia, a fost convenit Protocolul 46 la Acordul privind aderarea Republicii Macedonia la C.E.F.T.A.



Conform acestui Protocol, taxele vamale de import vor fi eliminate complet de cele două ţări, de la data intrării în vigoare a Acordului, cu excepţia celor pentru produsele cuprinse în Anexa A (considerate sensibile la importul în România) şi Anexa B (produse sensibile la importul în Republica Macedonia).



Acordul de aderare semnat de cele două părţi va fi pus în aplicare la 1 iulie 2006.



În conformitate cu prevederile art.61 din Regulamentul Camerei Deputaţilor, republicat, proiectul de lege a fost dezbătut în cadrul şedinţei din data de 30 mai 2006.


La lucrările comisiei au participat, în calitate de invitaţi, din partea Ministerului Economiei şi Comerţului, domnul Buzdun Nicolae Romulus – subsecretar de stat şi domnul Toader Mircea – director general.


Din numărul total de 23 de membri ai Comisiei pentru industrii şi servicii au participat 18 deputaţi.



În urma examinării proiectului de lege s-a hotărât, cu unanimitate de voturi, să se supună plenului Camerei Deputaţilor, spre dezbatere şi adoptare, proiectul de Lege pentru ratificarea Acordului privind aderarea Republicii Macedonia la Acordul Central European de Comerţ Liber (C.E.F.T.A) „Cracovia 21 decembrie 1992”, semnat la Skopje la 27 februarie 2006, în forma prezentată de iniţiator.


În raport cu obiectul şi conţinutul său, proiectul de lege face parte din categoria legilor ordinare.

                 PREŞEDINTE,                                                SECRETAR,
               Dan Ioan Popescu                                             Aurelia Vasile
Consilier,

Viorela Gondoş

